pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-โฆษก ศบค. เผย มีการจัดทีมแพทย์และอนามัยดูแล แรงงานต่างด้าวในพื้นที่แออัด ย้ำทุกคนต้องมีชุดพฤติกรรมใหม่ ระหว่างรอยาและวัคซีนป้องกันไวรัสโควิด-19
วันอาทิตย์ที่ 26 เมษายน 2563
โฆษก ศบค. เผย มีการจัดทีมแพทย์และอนามัยดูแล แรงงานต่างด้าวในพื้นที่แออัด ย้ําทุกคนต้องมีชุดพฤติกรรมใหม่ ระหว่างรอยาและวัคซีนป้องกันไวรัสโควิด-19
โฆษก ศบค. เผย มีการจัดทีมแพทย์และอนามัยดูแล แรงงานต่างด้าวในพื้นที่แออัด ย้ําทุกคนต้องมีชุดพฤติกรรมใหม่ ระหว่างรอยาและวัคซีนป้องกันไวรัสโควิด-19
วันนี้ (26 เม.ย.63) เวลา 11.30 น. ณ ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) (ศบค.) โถงกลาง ตึกสันติไมตรี ทําเนียบรัฐบาล นายแพทย์ทวีศิลป์ วิษณุโยธิน โฆษก ศบค. ตอบคําถามของสื่อมวลชนที่ส่งผ่านโซเซียลมีเดีย ระหว่างการแถลงข่าวของศูนย์ข่าวโควิด-19 และ สรุปสาระสําคัญ ดังนี้
โฆษก ศบค. ชี้แจงถึงมาตรการดูแลประชาชนที่อาศัยอยู่ในพื้นที่ของการทํา State Quarantine ที่มีจํานวนตัวเลขผู้ป่วยเพิ่มมากขึ้น รวมถึงมาตรการดูแลแรงงานต่างด้าว อาทิ แรงงานต่างด้าวในจังหวัดสมุทรสาครที่อยู่กันอย่างแออัดว่า กระทรวงสาธารณสุขมีมาตรการค้นหาผู้ป่วยติดเชื้อในเชิงรุก คือ การทํา Active Case Finding โดยกองระบาดวิทยา และกรมวิทยาศาสตร์การแพทย์ รวมทั้งกรมอนามัยที่ลงพื้นที่ตรวจสอบดูแลด้านสุขอนามัยสิ่งแวดล้อม เพื่อลดความเสี่ยงการเป็นพื้นที่แพร่กระจายของเชื้อไวรัสโควิด-19 อย่างไรก็ตามต้องได้รับความร่วมมือจาก ประชาชน แรงงานต่างด้าว ผู้ประกอบการ ปรับพฤติกรรมช่วยกันเป็นผู้เฝ้าระวัง สังเกตอาการของคนในชุมชน ขณะที่ภาครัฐจะเป็นผู้ให้ข้อมูล ให้ความช่วยเหลือต่าง ๆ
โฆษก ศบค. ยังชี้แจง การกลับไปใช้ชีวิตตามปกติของประชาชน หากสถานการณ์การแพร่ระบาดของโรคดีขึ้นแล้วว่า การแพร่ระบาดของโรคติดเชื้อไวรัสโคโรนา 2019 (COVID 19) เป็นเรื่องที่เกิดขึ้นใหม่ จากการแพร่กระจายผ่านระบบทางเดินหายใจ ซึ่งพบว่าผู้ติดเชื้อส่วนใหญ่อยู่ในวัยทํางาน ไม่พบอาการ ฉะนั้น หากกลับไปใช้ชีวิตตามปกติ มีโอกาสเสี่ยงที่จะทําให้ได้รับเชื้อและส่งผลให้เกิดการแพร่กระจายของเชื้อได้ แม้ไทยจะคุมตัวเลขผู้ติดเชื้อได้ดี แต่ยังมีอีกหลายประเทศที่จํานวนตัวเลขผู้ป่วยพุ่งสูงขึ้น จึงยังไม่สามารถกลับไปใช้ชีวิตตามปกติได้ เพราะมีความเสี่ยงที่อาจจะทําให้โรคโควิด-19 กลับมาระบาดได้อีก ทั้งนี้ การจะกลับเข้าสู่สถานการณ์ปกติจําเป็นต้องใช้เวลาพอสมควร ด้วยความร่วมมือกันของทุกประเทศ จึงจะมั่นใจได้ การจะกลับไปใช้ชีวิตปกติได้ก็คือ 1. ต้องมียารักษาที่ไม่เพียงแค่ระงับหรือต้านอาการเท่านั้น และ 2. ต้องมีวัคซีนป้องกัน ซึ่งยังคงต้องใช้เวลานาน จากการศึกษาต่างประเทศที่ไม่มีการปรับใช้ชีวิตวิถีใหม่ (New Normal) พบตัวเลขของผู้ติดเชื้อที่พุ่งสูงขึ้น เมื่อมีการปรับเปลี่ยนพฤติกรรมพบว่าจํานวนตัวเลขของผู้ติดเชื้อนั้นลดลง หากไทยยกเลิกการใช้ชีวิตวิถีใหม่ (New Normal) อาจจะทําให้สถานการณ์การแพร่ระบาดของโรคกลับมาได้อีก เพราะการ์ดตกเมื่อไหร่ สิ่งที่ทํามาจะเป็นศูนย์ทันที
ในตอนท้าย โฆษก ศบค. กล่าวว่าตั้งแต่ 26 มีนาคมที่ผ่านมา ซึ่งเป็นวันที่ได้ประกาศ พรก. ฉุกเฉิน พบว่าประชาชนได้ให้ความร่วมมือกันเป็นอย่างมาก ซึ่งเป็นบทพิสูจน์ได้ว่าหนึ่งเดือนที่ผ่านมา ทุกคนเข้าใจสถานการณ์ร่วมกัน ทุกฝ่ายให้ความร่วมมือ ช่วยกันประคองสถานการณ์ เชื่อว่าจะก้าวผ่านวิกฤตนี้ไปด้วยกัน
..............................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ เปิดงานและกล่าวปาฐกถาพิเศษ ในงานสัมมนา หัวข้อ Digital Era for Thailand: Beat the limits "หลุดพ้นขีดจำกัด พุ่งทะยานสู่ยุคดิจิทัล"
วันศุกร์ที่ 19 ตุลาคม 2561
รมว.กระทรวงดิจิทัลฯ เปิดงานและกล่าวปาฐกถาพิเศษ ในงานสัมมนา หัวข้อ Digital Era for Thailand: Beat the limits "หลุดพ้นขีดจํากัด พุ่งทะยานสู่ยุคดิจิทัล"
รมว.กระทรวงดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานเปิดงานและกล่าวปาฐกถาพิเศษ ในงานสัมมนา หัวข้อ Digital Era for Thailand: Beat the limits "หลุดพ้นขีดจํากัด พุ่งทะยานสู่ยุคดิจิทัล" โดยมีนางสาวอัจฉรินทร์ พัฒนพันธ์ชัย ปลัดกระทรวงดิจิทัลฯ( คนที่ 3 จากขวา) เข้าร่วมฯ สําหรับงานครั้งนี้จัดโดย สํานักงานคณะกรรมการดิจิทัลเพื่อเศรษฐกิจและสังคมแห่งชาติ (สดช.) กระทรวงดิจิทัลฯ ณ โรงแรมดิเอมเมอรัล กรุงเทพฯ เมื่อวันที่ 19 ตุลาคม 2561 การสัมมนาในครั้งนี้ เป็นการสร้างความรู้ความเข้าใจแนวโน้มของเทคโนโลยีดิจิทัล โดยมีผู้เข้าร่วมทั้งผู้บริหารภาครัฐ เอกชน ผู้แทนภาคการศึกษา และภาคประชาสังคม เพื่อสร้างความตระหนักและแลกเปลี่ยนความรู้ ความก้าวหน้าทางเทคโนโลยีที่มีผลกระทบต่อเศรษฐกิจและสังคมของประเทศ
โดยในปี 2562 ประเทศไทย จะเป็นประธานในการประชุมอาเซียน ซึ่งในด้านดิจิทัลมีหลายอย่าง เช่น ASEAN connectivity การผลักดันเรื่อง Paperless & Cashless Society กําลังจะเกิดขึ้นในประเทศไทย โดยใช้ข้อมูล big data ข้ามกระทรวงเพื่อให้เกิด One Stop Services ซึ่งเป็นการเปลี่ยน mindset, workflow และกฎหมาย เพื่อให้บริการได้ในจุดเดียว รองรับการบริการประชาชนและการทําธุรกิจ รวมถึงในอนาคตจะมีการทําในเรื่อง Sentiment Digital ID การระบุตัวตนด้วยดิจิทัล โดย ร่วมกับกระทรวงการคลัง ซึ่งการดําเนินการมีการระวังเรื่องข้อมูลส่วนบุคคล และภัยไซเบอร์ โดยเริ่มจากการใช้ในเรื่องที่มีความเสี่ยงต่ําก่อน และในอนาคตระบบ Biometrics จะมีความซับซ้อนมากขึ้น ทั้งนี้ ไม่ว่าภาครัฐ หรือเอกชน ควรพัฒนากําลังคนด้านดิจิทัล โดยเฉพาะ Data Science และ Cyber security
*****************************
รัฐบาลไทย-ข่าวทำเนียบรัฐบาล-"ธีระเกียรติ" ตรวจเยี่ยมสนามสอบครูผู้ช่วย สพฐ. ปี 2560
วันอังคารที่ 25 เมษายน 2560
"ธีระเกียรติ" ตรวจเยี่ยมสนามสอบครูผู้ช่วย สพฐ. ปี 2560
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ ตรวจเยี่ยมติดตามการดําเนินการสอบแข่งขันเพื่อบรรจุและแต่งตั้งบุคคลเข้ารับราชการเป็นข้าราชการครูและบุคลากรทางการศึกษา ตําแหน่งครูผู้ช่วย สังกัดสํานักงานคณะกรรมการการศึกษาขั้นพื้นฐาน (สพฐ.)
นพ.ธีระเกียรติ เจริญเศรษฐศิลป์กล่าวว่า การสอบครูผู้ช่วยในครั้งนี้มีผู้มีสิทธิ์สอบ 198,311 คน คิดเป็นร้อยละ 99.81 ของจํานวนผู้สมัครทั้งสิ้น 198,691 คน ซึ่งแบ่งเป็นผู้ที่มีใบอนุญาตฯ 116,909 คน และผู้ที่ไม่มีใบอนุญาตฯ 81,782 คน โดยมีสนามสอบทั่วประเทศ 212 สนามสอบเฉพาะในกรุงเทพมหานคร มีสนามสอบ 8 แห่ง ได้แก่ สนามสอบโรงเรียนสันติราษฎร์วิทยาลัย โรงเรียนศรีอยุธยา โรงเรียนเตรียมอุดมศึกษา โรงเรียนโยธินบูรณะ โรงเรียนราชวินิต มัธยม โรงเรียนสตรีวิทยา 2 โรงเรียนเตรียมอุดมศึกษาพัฒนาการ และโรงเรียนเทพศิรินทร์
สําหรับสนามสอบโรงเรียนเตรียมอุดมศึกษาในการสอบภาค ค (สอบสัมภาษณ์)ประกอบด้วย 6 กลุ่มวิชาเอก คือ กลุ่มวิชาเทคโนโลยีทางการศึกษา กลุ่มวิชาศิลปศึกษา กลุ่มวิชาอุตสาหกรรมศิลป์ กลุ่มวิชาการศึกษาพิเศษ กลุ่มวิชาภาษาจีน และกลุ่มวิชาภาษาไทย มีผู้มีสิทธิ์สอบรวมทั้งสิ้น 1,804 คน
ทั้งนี้ หลังจากเสร็จสิ้นการสอบสัมภาษณ์แล้ว จะมีการประกาศรายชื่อผู้สอบแข่งขันได้ ภายในวันศุกร์ที่ 28 เมษายน 2560 ต่อไป
รัฐบาลไทย-ข่าวทำเนียบรัฐบาล-ทอท.ดำเนินการตามมาตรการป้องกันและติดตามเฝ้าระวังโรคไวรัสโคโรนา 2019 (COVID-19) [กระทรวงคมนาคม]
วันพุธที่ 22 เมษายน 2563
ทอท.ดําเนินการตามมาตรการป้องกันและติดตามเฝ้าระวังโรคไวรัสโคโรนา 2019 (COVID-19) [กระทรวงคมนาคม]
ทอท.ดําเนินการตามมาตรการป้องกันและติดตามเฝ้าระวังโรคไวรัสโคโรนา 2019 (COVID-19)
ท่าอากาศยานของ ทอท.ดําเนินการตามมาตรการป้องกันและติดตามเฝ้าระวังโรคไวรัสโคโรนา 2019 (COVID-19) โดยทําความสะอาดสิ่งอํานวยความสะดวกต่าง ๆ ภายในท่าอากาศยานอย่างต่อเนื่อง และบํารุงรักษาซ่อมแซมอุปกรณ์การใช้งานต่าง ๆ เพื่อเตรียมความพร้อมรองรับการให้บริการแก่ผู้โดยสารท่าอากาศยานอีกครั้ง โดยคํานึงถึงความปลอดภัยและมั่นใจค่ะ
รัฐบาลไทย-ข่าวทำเนียบรัฐบาล-ผู้แทนพิเศษของรัฐบาลร่วมประชุมและรับฟังความคิดเห็นจากประชาชนกลุ่มต่างๆ ในการแก้ไขปัญหาจังหวัดชายแดนภาคใต้ของรัฐบาล และเร่งขับเคลื่อนการแก้ไขราคายางพาราและราคาสินค้าเกษตรตกต่ำ
วันพฤหัสบดีที่ 27 ธันวาคม 2561
ผู้แทนพิเศษของรัฐบาลร่วมประชุมและรับฟังความคิดเห็นจากประชาชนกลุ่มต่างๆ ในการแก้ไขปัญหาจังหวัดชายแดนภาคใต้ของรัฐบาล และเร่งขับเคลื่อนการแก้ไขราคายางพาราและราคาสินค้าเกษตรตกต่ํา
พลเอกสุรเชษฐ์  ชัยวงศ์ ผู้แทนพิเศษของรัฐบาลและรัฐมนตรีช่วยว่าการกระทรวงศึกษาธิการเป็นประธานเปิดการประชุมเสริมสร้างการมีส่วนร่วมของทุกภาคส่วนตามกลไกประชารัฐ ครั้งที่ ๘ / ๒๕๖๑ ที่จัดขึ้น ณ วิทยาลัยเทคนิคปัตตานี
วันนี้เวลา ๑๓.๓๐ นาฬิกา พลเอกสุรเชษฐ์ ชัยวงศ์ ผู้แทนพิเศษของรัฐบาลและรัฐมนตรีช่วยว่าการกระทรวงศึกษาธิการเป็นประธานเปิดการประชุมเสริมสร้างการมีส่วนร่วมของทุกภาคส่วนตามกลไกประชารัฐ ครั้งที่ ๘ / ๒๕๖๑ ที่จัดขึ้น ณ วิทยาลัยเทคนิคปัตตานี โดยมีคณะผู้แทนพิเศษของรัฐบาล ผู้แทนหน่วยงานราชการต่างๆ ทั้งส่วนกลางและส่วนภูมิภาค ผู้นําศาสนา ผู้แทนภาคประชาชน องค์กรภาคประชาสังคมและองค์กรพัฒนาเอกชน (NGOs) เข้าร่วมประชุม นอกจากการนําเสนอผลการขับเคลื่อนการแก้ไขปัญหาจังหวัดชายแดนภาคใต้ของรัฐบาลในห้วงที่ผ่านมาทั้งด้านการรักษาความปลอดภัยในชีวิตและทรัพย์สินที่ให้ประชาชนมีส่วนร่วมในการดูแลชุมชน การเฝ้าระวังและแก้ไขปัญหายาเสพติดอย่างเข้มข้นควบคู่กับ    การดําเนินยุทธศาสตร์คนดีคือเจ้าหน้าที่รัฐต้องปลอดยาเสพติดด้วย งานอํานวยความยุติธรรมและเยียวยา ผู้ได้รับผลกระทบ งานยุติธรรมชุมชน งานสร้างความเข้าใจทั้งในและต่างประเทศรวมทั้งเรื่องสิทธิมนุษยชน งานพัฒนาอาชีพ การศึกษาที่เพิ่มโอกาสให้กับเยาวชนในพื้นที่ ส่งเสริมการเรียนสายอาชีพให้มีงานทํา    มีแนวทางในการศึกษาต่อในระดับสูง งานศาสนาและศิลปวัฒนธรรมที่รักษาความงดงามของสังคมพหุวัฒนธรรม ส่งเสริมการท่องเที่ยวซึ่งจะเป็นรายได้ให้กับประชาชนในพื้นที่ นอกจากนี้ยังมีนายเข้มแข็ง ยุติธรรมดํารง ผู้ตรวจราชการจากกระทรวงเกษตรและสหกรณ์มาตอบปัญหาและชี้แจงแนวทางแก้ไขปัญหาราคายางและพืชผลทางการเกษตรตกต่ํา ซึ่งในที่ประชุมได้มีข้อเสนอให้รัฐสนับสนุนการนํายางพารามาใช้ประโยชน์ในประเทศเพิ่มมากขึ้น นายชัยณรงค์ กัจฉปานันต์ ผู้จัดการกองทุนเงินให้กู้ยืมเพื่อการศึกษามาตอบปัญหาและชี้แจงแนวทางในการช่วยเหลือลูกหนี้กองทุนเงินให้กู้ยืมเพื่อการศึกษา(กยศ) ด้วย
โอกาสนี้พลเอกสุรเชษฐ์ ชัยวงศ์และคณะผู้แทนพิเศษของรัฐบาลได้เดินเยี่ยมชมนวัตกรรมทางการศึกษาและนิทรรศการ “อาชีวสร้างสุข สู่ชายแดนใต้” ซึ่งจัดโดยสถานศึกษาสังกัดสํานักงานคณะกรรมการอาชีวศึกษาใน ๑๔ จังหวัดภาคใต้ ทั้งนี้ปีที่ผ่านมาระบบการศึกษาในจังหวัดชายแดนภาคใต้ได้มีการพัฒนาตามยุทธศาสตร์ชาติ ๒๐ ปี และสร้างโอกาสให้กับเยาวชนในพื้นที่เป็นอย่างมาก จนได้รับคําชื่นชมจากองค์การการศึกษาวิทยาศาสตร์และวัฒนธรรมแห่งสหประชาชาติ (UNESCO) ว่าถือเป็นแนวหน้าในการพัฒนาการศึกษาของอาเซียน
รัฐบาลไทย-ข่าวทำเนียบรัฐบาล-รมว.พม. ประชุมคณะกรรมการส่งเสริมกิจการหอพัก ร่วมหาแนวทางป้องกันและช่วยเหลือนักเรียน นักศึกษาจากโรคโควิด-19
วันจันทร์ที่ 15 มิถุนายน 2563
รมว.พม. ประชุมคณะกรรมการส่งเสริมกิจการหอพัก ร่วมหาแนวทางป้องกันและช่วยเหลือนักเรียน นักศึกษาจากโรคโควิด-19
รมว.พม. ประชุมคณะกรรมการส่งเสริมกิจการหอพัก ร่วมหาแนวทางป้องกันและช่วยเหลือนักเรียน นักศึกษาจากโรคโควิด-19
วันนี้ (15 มิ.ย. 63) เวลา 10.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและ ความมั่นคงของมนุษย์ (รมว.พม.) เป็นประธานการประชุมคณะกรรมการส่งเสริมกิจการหอพัก ครั้งที่ 1/2563 โดยมีนางสุภัชชา สุทธิพล อธิบดีกรมกิจการเด็กและเยาวชน พร้อมด้วยผู้บริหารกระทรวง พม. คณะกรรมการผู้ทรงคุณวุฒิ และผู้แทนหน่วยงานที่เกี่ยวข้อง เข้าร่วมการประชุม ณ ห้องประชุมชั้น 8 กระทรวงการพัฒนาสังคมและ ความมั่นคงของมนุษย์ สะพานขาว ถนนกรุงเกษม กรุงเทพฯ
นายจุติ กล่าวว่า วันนี้ ที่ประชุมได้รับทราบข้อคิดเห็นของ รมว.พม. ที่มีต่อแนวทางการคุ้มครองสวัสดิภาพเด็กและเยาวชนที่อยู่ระหว่างการศึกษา โดยรัฐมีหน้าที่ในการกํากับ สนับสนุน และส่งเสริมการประกอบกิจการที่ยึดเป้าหมายและประโยชน์ต่อประชาชนผู้ใช้บริการเป็นลําดับแรก อีกทั้งมีข้อสั่งการดังนี้ 1. ให้มีการทบทวนพระราชบัญญัติหอพัก พ.ศ.2558 โดยพิจารณาตามหลักความจําเป็นในการมีกฎหมายฉบับนี้ เพื่อให้ทันสมัยและสอดคล้องกับสถานการณ์และบริบทของสังคม และ 2. เร่งรัดให้มีการเตรียมความพร้อมของหอพักที่อยู่ในกํากับของพระราชบัญญัติหอพัก พ.ศ. 2558 ในการเปิดภาคเรียน ซึ่งจะทําให้มีนักเรียน นักศึกษากลับมาพักอาศัยในหอพัก ซึ่งจําเป็นต้องมีแนวทางการป้องกันการแพร่ระบาดของโรคติดเชื้อไวรัสโคโรนา 2019 (โควิด-19) ในหอพักสถานศึกษาและหอพักเอกชน
นายจุติ กล่าวเพิ่มเติมว่า ที่ประชุมยังได้พิจารณาแนวทางปฏิบัติตามมาตรการป้องกันการแพร่ระบาดของ โรคโควิด-19 สําหรับหอพักสถานศึกษาและหอพักเอกชน โดยเห็นชอบให้ขอความอนุเคราะห์ศูนย์บริหารสถานการณ์ การแพร่ระบาดของโรคติดเชื้อไวรัสโคโรนา 2019 (โควิด-19) (ศบค.) ดังนี้ 1) พิจารณานําแนวทางปฏิบัติตามมาตรการป้องกันการแพร่ระบาดของโรคติดเชื้อไวรัสโคโรนา 2019 (โควิด-19) สําหรับหอพักสถานศึกษาและหอพักเอกชน เพื่อเป็นการป้องกันการแพร่ระบาดของโรคและคุ้มครองสวัสดิภาพเด็กและเยาวชนที่อยู่ในหอพักสถานศึกษาและ หอพักเอกชนที่อยู่ในกํากับของพระราชบัญญัติหอพัก พ.ศ. 2558 และ 2) ให้ ศบค.จังหวัด และ ศบค.กรุงเทพมหานคร กํากับ ดูแล และติดตามให้ผู้ประกอบกิจการ ผู้จัดการหอพัก ผู้พัก (นักเรียน นักศึกษา) และผู้ปกครอง รวมทั้งหน่วยงานที่เกี่ยวข้อง ดําเนินการให้เป็นไปตามแนวทางปฏิบัติดังกล่าว นอกจากนี้ ที่ประชุมยังมีมติให้มีการรวบรวมข้อมูลมาตรการการช่วยเหลือผู้พักของสถานศึกษาของรัฐและเอกชน เพื่อใช้ในการกําหนดแนวทางการช่วยเหลือผู้พักที่ได้รับผลกระทบจากโรคโควิด-19 ให้มีความชัดเจนมากยิ่งขึ้น
รัฐบาลไทย-ข่าวทำเนียบรัฐบาล-นายกรัฐมนตรีพบปะประชาชนจังหวัดพิจิตร พร้อมเยี่ยมชมกิจกรรม “การพัฒนาพิจิตรจังหวัดคุณธรรม และการพัฒนาแหล่งท่องเที่ยว”
วันจันทร์ที่ 11 มิถุนายน 2561
นายกรัฐมนตรีพบปะประชาชนจังหวัดพิจิตร พร้อมเยี่ยมชมกิจกรรม “การพัฒนาพิจิตรจังหวัดคุณธรรม และการพัฒนาแหล่งท่องเที่ยว”
นายกรัฐมนตรีลงพื้นที่พบปะประชาชน จ.พิจิตร พร้อมเยี่ยมชมกิจกรรม “การพัฒนาพิจิตรจังหวัดคุณธรรม และการพัฒนาแหล่งท่องเที่ยว” เผยรัฐบาลจะพิจารณาสนับสนุนโครงการเร่งด่วนที่ไม่มีในแผนงาน โดยขอให้การใช้งบประมาณเกิดความเชื่อมโยงอย่างบูรณาการ
วันนี้ (11 มิถุนายน 2561) เวลา 09.30 น. ณ บริเวณบึงสีไฟ ตําบลในเมือง อําเภอเมือง จังหวัดพิจิตร พลเอก ประยุทธ์ จันทร์โอชา นายกรัฐมนตรี พร้อมคณะประกอบด้วย รองนายกรัฐมนตรี และรัฐมนตรีที่เกี่ยวข้อง พบปะประชาชนจังหวัดพิจิตร พร้อมเยี่ยมชมกิจกรรม “การพัฒนาพิจิตรจังหวัดคุณธรรม และการพัฒนาแหล่งท่องเที่ยว” โดยมีผู้ว่าราชการจังหวัดพิจิตร หัวหน้าส่วนราชการ ผู้บริหารส่วนท้องถิ่น นักเรียน ประชาชนจังหวัดพิจิตรให้การต้อนรับ และร่วมกันร้องเพลง “เพราะเธอคือประเทศไทย”
โอกาสนี้ นายกรัฐมนตรีได้กล่าวพบปะกับประชาชนจังหวัดพิจิตรตอนหนึ่งว่า การลงพื้นที่พบปะประชาชนชาวพิจิตรในวันนี้เพื่อมาติดตามความก้าวหน้าแผนงานโครงการต่าง ๆ และนํามาปรับให้ตรงตามความต้องการของประชาชน ซึ่งยังมีโครงการหลาย ๆ โครงการที่ยังไม่เสร็จเรียบร้อย ทั้งนี้ จะไม่มีการสนับสนุนงบประมาณทุกโครงการตามที่จังหวัดเสนอรับการสนับสนุน ขอให้ประชาชนเข้าใจด้วย นายกรัฐมนตรีเป็นนายกรัฐมนตรีของคนทั้งประเทศ ต้องดูแลคนทั้งประเทศ ทุกจังหวัดให้เกิดความเข้มแข็งไปพร้อมกัน รัฐบาลจะพิจารณาสนับสนุนโครงการเร่งด่วนที่ไม่มีในแผนงาน ซึ่งการใช้งบประมาณขอให้เกิดความเชื่อมโยงอย่างบูรณาการ เกิดประโยชน์ต่อประชาชนอย่างแท้จริง
นายกรัฐมนตรีกล่าวต่อไปว่า นอกจากมารับฟังแผนงานโครงการแล้ว ยังมาเพื่อวาดความหวัง ว่าจะสร้างอนาคตของประเทศ อนาคตของจังหวัด และกลุ่มจังหวัดไปในทิศทางไหน ซึ่งจังหวัดพิจิตรเป็นจังหวัดที่น่าอยู่ ขอให้พัฒนาเป็นเมืองท่องเที่ยว เป็นเมืองแห่งความสุข อะไรก็ตามถ้าทุกคนร่วมมือร่วมใจกัน จะก่อให้เกิดความยิ่งใหญ่ไม่มีอะไรมาทําลายได้ ขออย่าสร้างความขัดแย้งเกิดขึ้นอีก ที่สําคัญต้องมีความสามัคคี มีคุณธรรม จริยธรรม รวมถึงมีจิตอาสา และความรับผิดชอบ เคารพกฎหมาย
ในส่วนเรื่องของอาชีพ ขอให้ปรับเปลี่ยนพฤติกรรม เตรียมมาตรการลดความเสี่ยง ใช้เทคโนโลยี โดยเฉพาะแอพพลิเคชั่นของรัฐบาล หาข้อมูลที่เป็นประโยชน์ในการเพาะปลูกอย่างเหมาะสม ลดการใช้สารเคมีในแปลงเกษตร โดยกระทรวงศึกษาธิการต้องพัฒนาทรัพยากรมนุษย์ เน้นสอนจบมาแล้วมีงานทํา สอนหลักสูตรให้ตรงตามความต้องการของตลาดแรงงาน และเมื่อทํางานแล้วต้องทํางานให้เป็น คิดอย่างมีระบบ
ในตอนท้าย นายกรัฐมนตรีกล่าวเน้นย้ําว่า ไม่ต้องการคะแนนเสียง แม้มีเสียงเดียวที่สนับสนุนก็จะทําให้ เพราะที่นี่คือประเทศไทย ของคนไทยทุกคน จะต้องเข้มแข็งก้าวไปข้างหน้าพร้อมกันอย่างยั่งยืน และไม่ต้องการให้รักนายกรัฐมนตรี แต่ขอให้รักประเทศชาติ
จากนั้น นายกรัฐมนตรีพร้อมคณะเยี่ยมชมกิจกรรม “การพัฒนาพิจิตรจังหวัดคุณธรรม และการพัฒนาแหล่งท่องเที่ยว” ก่อนเดินทางไปตรวจเยี่ยมโครงการฟื้นฟูแม่น้ําพิจิตรเพื่อการระบายน้ําและกักเก็บเพื่อการเกษตร ณ ประตูระบายน้ําดงเศรษฐี แม่น้ําพิจิตร ต่อไป
---------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รองปลัดกระทรวงดิจิทัลฯ ร่วมเป็นวิทยากร หัวข้อ “Executive Forum : อนาคตภาคการเกษตรภายใต้ดิจิทัลและเทคโนโลยี”
วันพฤหัสบดีที่ 15 กุมภาพันธ์ 2561
รองปลัดกระทรวงดิจิทัลฯ ร่วมเป็นวิทยากร หัวข้อ “Executive Forum : อนาคตภาคการเกษตรภายใต้ดิจิทัลและเทคโนโลยี”
รองปลัดกระทรวงดิจิทัลฯ
นาวาอากาศเอก สมศักดิ์ ขาวสุวรรณ์ รองปลัดกระทรวงดิจิทัลเพื่อเศรษฐกิจและสังคม (ดีอี) ร่วมเป็นวิทยากรอภิปรายในหัวข้อ “Executive Forum : อนาคตภาคการเกษตรภายใต้ดิจิทัลและเทคโนโลยี” ในการฝึกอบรมหลักสูตร “นักบริหารระดับสูง” ของกระทรวงเกษตรและสหกรณ์ โดยสถาบันเกษตราธิการ ร่วมกับ มหาวิทยาลัยเกษตรศาสตร์ จัดขึ้นให้กับข้าราชการและพนักงานรัฐวิสาหกิจในสังกัดกระทรวงเกษตรและสหกรณ์ทั้งส่วนกลางและส่วนภูมิภาค ระหว่างวันที่ 18 ธันวาคม 2560 – 16 กุมภาพันธ์ 2561 ตามวัตถุประสงค์หลักในการเสริมสร้างความรู้ ประสบการณ์ และพัฒนาศักยภาพการเป็นผู้นําของนักบริหารระดับสูง เพื่อให้เป็นกลไกสําคัญในการขับเคลื่อนนโยบายการเกษตรได้อย่างเหมาะสม สอดคล้องกับการเปลี่ยนแปลงในปัจจุบันที่กําหนดเป้าหมายของประเทศตามนโยบายพัฒนาประเทศไทย 4.0 โดยเน้นการพัฒนาด้านเทคโนโลยีและนวัตกรรม เมื่อวันที่ 14 กุมภาพันธ์ 2561 ณ โรงแรมรามา การ์เด้นส์ ถนนวิภาวดีรังสิต เขตหลักสี่ กรุงเทพฯ
********************
รัฐบาลไทย-ข่าวทำเนียบรัฐบาล-ก.แรงงาน หารือร่วมภาครัฐ กำหนดมาตรการดูแลบุตรต่างด้าวในไทย
วันพฤหัสบดีที่ 17 พฤศจิกายน 2559
ก.แรงงาน หารือร่วมภาครัฐ กําหนดมาตรการดูแลบุตรต่างด้าวในไทย
ก.แรงงาน หารือร่วมหน่วยเกี่ยวข้อง เตรียมข้อมูลแก้ไขปัญหาบุตรของแรงงานต่างด้าวในประเทศไทย พร้อมดูแลให้ความคุ้มครองผู้ติดตามและผู้ที่เกิดใหม่ตามหลักสากลกําหนดสถานะ พิสูจน์ตัวบุคคล จัดเก็บเชื่อมโยงข้อมูล ตั้งเป้าปี 2561 บุตรต่างด้าวลดลง
~นายวรานนท์ ปีติวรรณ รองปลัดกระทรวงแรงงาน เป็นประธานการประชุมเพื่อหารือกรณีบุตรของแรงงานต่างด้าวในประเทศไทย ณ กรมการจัดหางาน เพื่อเตรียมข้อมูลในการตอบกระทู้ถามของสมาชิกสภานิติบัญญัติแห่งชาติเกี่ยวกับการแก้ไขปัญหาแรงงานต่างด้าวที่จะมีการประชุมในวันที่ 17-18 พฤศจิกายนนี้ ณ ตึกรัฐสภา โดยที่ประชุมได้พิจารณาถึงประเด็นมาตรการป้องกันและแก้ไขปัญหาของบุตรแรงงานต่างด้าวที่เข้ามาในประเทศไทย โดยจากข้อมูลของกรมการจัดหางาน พบว่า ปัจจุบันประเทศไทยมีแรงงานต่างด้าว 4 กลุ่ม คือ กลุ่มแรกเป็นแรงงานต่างด้าวและผู้ติดตามที่หลบหนีเข้าเมืองสัญชาติเมียนมา ลาว และกัมพูชา ที่ได้รับการผ่อนผันฯ 1,367,647 คน กลุ่มสองแรงงานต่างด้าวที่ผ่านการพิสูจน์สัญชาติ 965,832 คน กลุ่มสามแรงงานต่างด้าวสัญชาติเมียนมา ลาว และกัมพูชาที่นําเข้ามาอย่างถูกกฎหมายตามระบบ MOU โดยไม่อนุญาตให้นําผู้ติดตามเข้ามา 365,785 คน และกลุ่มสี่แรงงานต่างด้าวสัญชาติเวียดนามที่มีวีซ่าและใบอนุญาตทํางาน 1,569 คน ทั้งนี้ จากข้อมูลของกระทรวงมหาดไทย พบว่า ตัวเลขสะสมตั้งแต่ปี 2547 ถึงปัจจุบันมีบุตรของแรงงานต่างด้าวที่หลบหนีเข้าเมืองสัญชาติเมียนมา ลาว และกัมพูชา ซึ่งได้รับการผ่อนผันให้อยู่ในประเทศได้ตามพ่อแม่ จํานวน 118,671 คน ขณะที่ข้อมูลปี 2558 ของกระทรวงศึกษาธิการ ระบุว่า มีบุตรแรงงานต่างด้าวทุกสัญชาติที่เข้ามาเรียนในประเทศไทยกว่า 70,000 คน
รองปลัดกระทรวงแรงงาน กล่าวว่า แนวทางการแก้ไขปัญหา คือ หน่วยงานที่เกี่ยวข้องจะดูแลให้ความคุ้มครองบุตรที่อยู่ในประเทศไทย ทั้งผู้ติดตามและผู้ที่เกิดใหม่ในประเทศไทย โดยการกําหนดสถานะ พิสูจน์ตัวบุคคล จัดเก็บข้อมูลและให้การดูแลตามหลักสากล ส่วนมาตรการป้องกันมิให้จํานวนบุตรของแรงงานเพิ่มขึ้น ได้แก่ 1) ไม่เปิดจดทะเบียนแรงงานต่างด้าวหลบหนีเข้าเมือง 2) ส่งเสริม สนับสนุน การเข้ามาทํางานอย่างถูกกฎหมายตามระบบ MOU ซึ่งไม่อนุญาตให้นําบุตรติดตามเข้ามาด้วย 3) บิดา - มารดา ครบกําหนดการจ้างงานต้องเดินทางกลับประเทศพร้อมบุตร 4) ถ้าบุตรของแรงงานอายุถึงเกณฑ์ตามที่กฎหมายกําหนดและประสงค์จะทํางาน อนุญาตให้ทํางานได้ และต้องเดินทางกลับประเทศเมื่อสิ้นสุดระยะเวลาการจ้างงาน 5) รณรงค์ให้แรงงานต่างด้าวคุมกําเนิด 6) ป้องกัน สกัดกั้น มิให้แรงงานต่างด้าวรายใหม่ รวมทั้งบุตรของแรงงานต่างด้าวลักลอบเข้ามาในประเทศ ทั้งนี้เพื่อบรรลุเป้าหมายสุดท้าย คือ บุตรของแรงงานต่างด้าวลดลงภายในปี 2561 และหมดไปภายในปี 2563
-----------------------------------------
กองเผยแพร่และประชาสัมพันธ์/
ชนินทร เพ็ชรทับ ข่าว - ภาพ/
15 พฤศจิกายน 2559
“OUR HOME OUR COUNTRY TOGETHER STRONGER"
"เราจะเติบโตและแข็งแกร่งไปด้วยกัน เพราะที่นี่คือ บ้านของเรา ประเทศไทยของเรา"
รัฐบาลไทย-ข่าวทำเนียบรัฐบาล-กระทรวงยุติธรรม จัดประชุมเพื่อชี้แจงแนวทางการดำเนินกิจกรรมจิตอาสากระทรวงยุติธรรม
วันอังคารที่ 4 กุมภาพันธ์ 2563
กระทรวงยุติธรรม จัดประชุมเพื่อชี้แจงแนวทางการดําเนินกิจกรรมจิตอาสากระทรวงยุติธรรม
กระทรวงยุติธรรม จัดประชุมเพื่อชี้แจงแนวทางการดําเนินกิจกรรมจิตอาสากระทรวงยุติธรรม
เมื่อวันจันทร์ที่ ๓ กุมภาพันธ์ ๒๕๖๓ เวลา ๑๓.๓๐ น.
ณ ห้องรับรองกระทรวงยุติธรรม ชั้น ๒
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
ศูนย์ประสานงานจิตอาสากระทรวงยุติธรรม ได้จัดประชุม
เพื่อชี้แจงแนวทางการดําเนินกิจกรรมจิตอาสากระทรวงยุติธรรม
โดยมี นายนิมิต ทัพวนานต์ ผู้ตรวจราชการกระทรวงยุติธรรม
ในฐานะผู้อํานวยการศูนย์ประสานงานจิตอาสากระทรวงยุติธรรม (ศป.จอส.ยธ.)
เป็นประธานการประชุมชี้แจงแนวทางการดําเนินกิจกรรมจิตอาสาของกระทรวงยุติธรรม
ให้แก่ผู้รับการฝึกหลักสูตรจิตอาสาพระราชทาน ๙๐๔ หลักสูตรหลักประจํา รุ่นที่ ๓/๖๒
หลักสูตรหลักประจํา รุ่นที่ ๔/๖๒ หลักสูตรพื้นฐาน รุ่นที่ ๑/๖๒
หลักสูตรพื้นฐาน รุ่นที่ ๒/๖๒ และหลักสูตรพื้นฐาน รุ่นที่ ๓/๖๒ ของกระทรวงยุติธรรม ทั้งสิ้น ๘๖ คน
โดยได้ชี้แจงถึงแนวทางการประสานงานระหว่างผู้รับการฝึกและศูนย์ประสานงานจิตอาสากระทรวงยุติธรรม
แผนขับเคลื่อนกิจกรรมจิตอาสาของกระทรวงยุติธรรม ประจําปีงบประมาณ พ.ศ. ๒๕๖๓
ตลอดจนรับฟังปัญหาข้อขัดข้องของการปฏิบัติงานเพื่อร่วมแสวงหาแนวทางพัฒนากิจกรรมจิตอาสา
ในการให้ความช่วยเหลือและบรรเทาความเดือดร้อนของประชาชนให้มีประสิทธิภาพมากยิ่งขึ้นต่อไป
รัฐบาลไทย-ข่าวทำเนียบรัฐบาล-กรมรางฯ กำหนดมาตรการดูแลผู้โดยสารรองรับเปิดเทอม/เล็งคลายล็อคมาตรการเว้นระยะห่างบนรถไฟฟ้า  [กระทรวงคมนาคม]
วันพฤหัสบดีที่ 18 มิถุนายน 2563
กรมรางฯ กําหนดมาตรการดูแลผู้โดยสารรองรับเปิดเทอม/เล็งคลายล็อคมาตรการเว้นระยะห่างบนรถไฟฟ้า  [กระทรวงคมนาคม]
กรมรางฯ กําหนดมาตรการดูแลผู้โดยสารรองรับเปิดเทอม/เล็งคลายล็อคมาตรการเว้นระยะห่างบนรถไฟฟ้า
นายสรพงศ์ ไพฑูรย์พงษ์ อธิบดีกรมการขนส่งทางราง (ขร.) กล่าวหลังเป็นประธานการประชุมหารือเตรียมการรองรับการกําหนดมาตรการดูแลผู้โดยสารในข่วงเปิดภาคเรียนของนักเรียน นักศึกษา ช่วงต้นเดือนกรกฎาคม 2563 ร่วมกับผู้ให้บริการระบบรางทุกราย พร้อมดัวยกรมควบคุมโรค และศูนย์วิทยาศาสตร์สุขภาพโรคอุบัติใหม่ โรงพยาบาลจุฬาลงกรณ์ สภากาชาดไทย ว่า จากที่รัฐบาลได้มีมาตรการผ่อนคลายสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ในระยะที่ 4 เมื่อวันที่ 15 มิถุนายน ที่ผ่านมา ซึ่งได้มีการออกมาตรการบังคับใช้กฎหมาย อาทิ การยกเลิกการห้ามออกนอกเคหสถาน หรือเคอร์ฟิว รวมถึงมาตรการผ่อนผันการใช้อาคารสถานที่ของโรงเรียน หรือสถาบันการศึกษา การผ่อนคลายกิจการและกิจกรรมต่าง ๆ และมาตรการด้านการขนส่งสาธารณะ ขร.จึงได้จัดให้มีการประชุมหารือดังกล่าว เพื่อเตรียมพร้อมมาตรการดูแลผู้โดยสารในระบบรถไฟฟ้า และรถไฟอย่างเหมาะสม โดยที่ประชุมได้มีข้อสรุปใน 3 ประเด็น ประกอบดัวย (1) ทุกฝ่ายเห็นพ้องกันกรณีการเสนอรัฐบาลในการคลายล็อคมาตรการเว้นระยะห่างภายในรถไฟฟ้า รถไฟชานเมือง เนื่องจากปัจจุบันมีผู้โดยสารกลับมาในระบบประมาณ 800,000 คน/วัน และคาดว่าหากเปิดเทอมจะมีผู้โดยสารมากกว่า 1,000,000 เที่ยวคน ซึ่งหากยังคงมาตรการเดิม อาจทําให้เกิดการติดเชื้ออื่น ๆ เข่น ไข้หวัด จากการรอบริเวณสถานีเป็นจํานวนมากในชั่วโมงเร่งด่วน โดยสมควรกําหนดเพิ่มความหนาแน่นได้ไม่เกินร้อยละ 70 รวมถึงกําหนดจุดยืนแบบหันหลังชนกันภายในรถ และอนุญาตให้นั่งในที่นั่งติดกันได้ จากเดิมหากเป็นมาตรการเข้มงวดจะจํากัดความหนาแน่นที่ร้อยละ 25 และขณะนี้ด้วยสภาพบังคับในชั่วโมงเร่งด่วน ได้ดําเนินการจํากัดความหนาแน่นอยู่ที่ร้อยละ 50
ทั้งนี้ จากงานวิจัยทั่วโลกพบหากมีการเข้มงวดในเรื่องการคัดกรอง (คัดกรองอุณหภูมิ) ป้องกัน (สวมหนากาก) และควบคุม (การบริการเจลแอลกอฮอล์ และการทําความสะอาด) จะไม่ปรากฏการพบผู้ติดเชื้อในระบบรถสาธารณะ ประกอบกับขณะนี้ประเทศไทยไม่พบการติดเชื้อภายในประเทศเป็นเวลา 23 วันต่อเนื่องแล้ว แต่อย่างไรก็ตาม ยังคงต้องเข้มงวดใน 3 ประเด็น ได้แก่ (1) ประเด็นด้านระบบการจัดการ โดยกําหนดให้มี Safety manager ตรวจสอบความสะอาด ความหนาแน่น และการดูแลการบริการตามมาตรฐานสากล สาธารณสุขอย่างสม่ําเสมอ (2) ประเด็นระบบการใช้บริการ โดยกําหนดให้ผู้โดยสารต้องสวมหน้ากาก 100% งดเว้นการพูดคุยภายในตู้โดยสาร และกําหนดให้ยอมรับการทํา Group release กรณีเกิดสภาพความหนาแน่นภายในขบวนรถ และ (3) ประเด็นการติดตามผู้โดยสารด้วยแพลตฟอร์ม “ไทยชนะ” ควรใช้เฉพาะในระบบรถไฟที่ใช้เวลาเดินทางมากกว่า 1 ชม. ขณะที่ผู้โดยสารรถไฟฟ้าจะใช้เวลาเฉลี่ยเพียง 8 สถานี ๆ ละ 3 นาที รวม 24 นาทีเท่านั้น
อย่างไรก็ตาม ผู้เกี่ยวข้องทุกฝ่ายจะร่วมกันจัดทําแนวทางการปฏิบัติ (Guideline) เพื่อป้องกัน ควบคุมการแพร่ระบาดสําหรับการโดยสารในระบบรางต่อไป กรมฯรางชงเสนอ MOU ร่วมกับโรงพยาบาลจุฬาลงกรณ์ ด้านการให้คําแนะนํา ติดตาม และตรวจสอบสภาพการแพร่ระบาดภายในระบบรถไฟฟ้า และรถไฟ อย่างสม่ําเสมอ เพื่อนําไปสู่การตรวจสอบที่ประชาชนสามารถวางใจได้ ทั้งนี้ ขร. จะรายงานผลการหารือไปยังกระทรวงคมนาคม เพื่อพิจารณา และเสนอ ศบค. ปลดล็อคการเว้นระยะที่นั่งภายในรถไฟฟ้า และรถไฟ ต่อไป
รัฐบาลไทย-ข่าวทำเนียบรัฐบาล-เสนอ อุทยานฯ เขาสก และถ้ำหลวง ขุนน้ำนางนอน เป็นมรดกอุทยานแห่งชาติอาเซียน
วันพุธที่ 8 กรกฎาคม 2563
เสนอ อุทยานฯ เขาสก และถ้ําหลวง ขุนน้ํานางนอน เป็นมรดกอุทยานแห่งชาติอาเซียน
วันอังคารที่ 7 กรกฏาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบให้เสนออุทยานแห่งชาติเขาสก จ.สุราษฎร์ธานี และอุทยานแห่งชาติถ้ําหลวง ขุนน้ํานางนอน จ.เชียงราย เป็นพื้นที่อุทยานมรดกแห่งอาเซียน หรือ ASEAN Heritage Park ต่อศูนย์อาเซียนว่าด้วยความหลากหลายทางชีวภาพ เพื่อให้การรับรองขึ้นทะเบียนเป็นอุทยานมรดกแห่งอาเซียนแห่งใหม่ของประเทศไทย สําหรับพื้นที่อุทยานมรดกแห่งอาเซียน ต้องได้รับการประเมินจากประเทศสมาชิกอาเซียน โดยมีคุณสมบัติที่ชี้ให้เห็นถึงความสมบูรณ์ทางระบบนิเวศ ความเป็นธรรมชาติ ความเป็นเอกลักษณ์ ความสําคัญทางชีววิทยาเชิงวัฒนธรรม มีความสําคัญต่อความหลากหลายทางชีวภาพ ควรค่าต่อการสงวนรักษาไว้ เพื่อให้เป็นมรดกทางธรรมชาติแก่ชนรุ่นหลังต่อไป
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี